આ અંગે મળતી માહિતી અનુસાર સુરત જિલ્લાના કડોદરા જી.આઈ.ડી.સી પોલીસ સ્ટાફના માણસોને ખાનગી રાહે બાતમી મળી હતી કે કડોદરા પોલીસ ચોકીની સામે ઓવરબ્રિજ નીચે કેટલાક ઇસમો પાનાં ઉપર પૈસા વડે હરજીતનો જુગાર રમી રહ્યા છે. જે બાતમીના આધારે કડોદરા પોલીસ સ્ટાફના માણસોએ રેડ કરતાં જુગાર રમી રહેલા હર્ષદભાઈ મનુભાઈ વાલુનંદરા (44)(રહે,કીમ સાઈ દર્શન સોસાયટી, તા-ઓલપાડ, જી સુરત), લીલારામ દોલારામ ઓડ (36)(રહે,કીમ કૈલાશ રેસિડન્સી, તા-ઓલપાડ) અવિનાશ નગીનભાઈ પટેલ (38)(રહે,કીમ ગાયત્રીનગર તા-ઓલપાડ), કિશોર રવજીભાઇ રાનપરિયા (35)(જોળવા આરાધના લેક ટાઉન), પરભૂભાઈ રામજી પરમાર (48)(વડદલા તાતી તા-પલસાણા) નાઓ પૈસા વડે હારજીતનો જુગાર રમતા પકડાય ગયા હતા. તેમની અંગઝડતી દરમ્યાન 2730 રૂપિયા રોકડા તથા દાવપરના 10,550 મળી કુલ 13,280 રૂપિયા કબ્જે લઈ કડોદરા પોલીસ સ્ટેશનમાં ગુનો નોંધી આગળની તપાસ હાથ ધરી છે.